સુત્રોનાં જણાવ્યાં મુજબ શહેરનાં નાગરિકો મ્યુનિસિપલ કોર્પોરેશનથી પણ નારાજ દેખાઇ રહ્યા છે. તેમના મતે મ્યુનિસિપલ કોર્પોરેશન દ્વારા કોઇ ખાસ કડક કાર્યવાહી થતી હોય તેમ દેખાતું નથી. તો બીજીબાજુ, અમદાવાદ શહેરમાં રખડતા ઢોર, ગાય સહિતનાં પશુઓનું રજિસ્ટ્રેશન શરૂ કરાયું હોવા છતાં તેની નોંધણીમાં પશુમાલિકો ગંભીર ઉદાસીનતા દાખવી રહ્યા છે. અમદાવાદ શહેરમાં અંદાજે ૪૫ હજારથી વધુ ગાય સહિતનું પશુધન છે પરંતુ તા.૧લી સપ્ટેમ્બરથી શરૂ થયેલી નોંધણીમાં હજુ માંડ ૧૧૦૦ પશનું જ રજિસ્ટ્રેશન નોંધાયું છે. અમદાવાદ મ્યુનિસિપલ કોર્પોરેશનનાં સત્તાવાળાઓ દ્વારા પશુપાલકોને તેમના ગાય સહિતનાં ઢોરનું રજિસ્ટ્રેશન કરાવવાની પ્રક્રિયા ગત તા.૧ સપ્ટેમ્બરથી હાથ ધરાઇ છે. હાઇકોર્ટની ગાઇડલાઇન મુજબ શહેરનાં હદ વિસ્તારમાં વસતા પશુપાલકો માટે ગાય સહિતનાં ઢોર સંબંધિત રજિસ્ટ્રેશન ફરજિયાત કરાયું છે. તેમ છતાં પશુપાલકોમાં રજિસ્ટ્રેશન અંગે ખાસ ઉત્સાહ નજરે પડતો નથી.